钦定古今图书集成/理学汇编/经籍典/第055卷 > 朱震汉上易传 > 《丛说》
## 钦定古今图书集成/理学汇编/经籍典/第055卷 > 朱震汉上易传 > 《丛说》

刘氏曰：内十五天地之用，九六之数也。兼五行之数
四十，合而为五十有五，备天地之极数也。曰九与六
合为十五，水一六，火二七，木三八，金四九，土五十。凡
四十数，配合论之，则不通。虞翻曰：甲干乙坤，相得合
木；丙艮丁兑，相得合火；戊坎己离，相得合土；庚震辛
巽，相得合金；天壬地癸，相得合水。翻谓“天地者，言干”
坤也。十日之数，甲一、乙二、丙三、丁四、戊五、己六，庚七
辛八、壬九癸十，故干纳甲壬配一九《坤》纳乙癸配二
十，《震》纳庚配七，巽纳辛配八，坎纳戊配五，离纳己配
六，艮纳丙配三，《兑》纳丁配四，此天地分五十五数，
水一、火二、木三、金四、土五，五行之生数也。水六、火七、
木八、金九、土十，五行之成数也。一三五七九，奇数二
十；五二四六八十，偶数三十，奇耦之数五十有五，此
五行分天地五十有五之数也。《太元》三八为木，四九
为金，二七为火，一六为水，五五为土，五五者，十也，《洛
书》之数也。刘牧曰：“十五天地之用，九六之数也。”兼五
行之数四十，合而为五十有五，备天地之极数者，误
也。言五行之成数，则九六在其中矣。